Решение на Съда (шести състав) от 10 март 2016 г. —
Комисия/Испания
(Дело C‑38/15)(1)
„Неизпълнение на задължения от държава членка — Директива 91/271/ЕИО — Пречистване на градските отпадъчни води — Системи за събиране и за пречистване — Заустване в чувствителните зони — Мониторинг — Вземане на проби“
1.                     Околна среда — Пречистване на градските отпадъчни води — Директива 91/271 — Изпълнение от държавите членки — Задължение за резултат — Неизпълнение на това задължение — Неизпълнение на задължения (член 258 ДФЕС; член 4 и член 5, параграфи 2 и 3 от Директива 91/271 на Съвета и точка Б от приложение I към нея) (вж. т. 23—25 и 62; т. 1 от диспозитива)
2.                     Иск за установяване на неизпълнение на задължения — Доказване на неизпълнението — Доказателствена тежест върху Комисията — Представяне на обстоятелства, от които е видно неизпълнението на задължения — Тежест за съответната държава членка да докаже противното (член 258 ДФЕС; Директива 91/271 на Съвета) (вж. т. 27 и 28)
3.                     Иск за установяване на неизпълнение на задължения — Преценка на основателността от Съда — Признаване на неизпълнението на задължения от съответната държава членка — Липса на последици (член 258 ДФЕС) (вж. т. 29)
4.                     Иск за установяване на неизпълнение на задължения — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 258 ДФЕС) (вж. т. 30)
Диспозитив
1)
Като не е осигурило адекватно пречистване на всички градски отпадъчни води, изхвърляни в чувствителните зони и идващи от някои агломерации, Кралство Испания не е изпълнило задълженията си, от една страна, по член 4 от Директива 91/271/ЕИО на Съвета от 21 май 1991 година за пречистването на градските отпадъчни води, изменена с Регламент (ЕО) № 1137/2008 на Европейския парламенти и на Съвета от 22 октомври 2008 г., що се отнася до агломерацията Pontevedra-Marín-Poio-Bueu, и от друга страна, по член 5, параграфи 2 и 3 от посочената директива, що се отнася до агломерациите Berga, de Figueres, El Terri (Banyoles) и Pontevedra-Marín-Poio-Bueu.
2)
Отхвърля иска в останалата му част.
3)
Европейската комисия и Кралство Испания понасят направените от тях съдебни разноски.
1 ОВ C 127, 20.4.2015 г.